Krash Kozz

Krash Kozz merupakan kumpulan hip hop Malaysia. Ahli klasik kumpulan ini terdiri daripada Fawzi, Albert, Najee, Jakeman, Suresh, Noramin, Joe Siva dan DJ Gabriel. Sepanjang tempoh singkat penglibatan dalam industri muzik antara 1989 dan 1994, Krash Kozz telah dianggap sebagai perintis muzik hip hop tempatan dan turut dikenali kerana memperkenalkan New Jack Swing kepada industri muzik tanahair. Kumpulan ini dibubarkan pada 1994, nama kumpulan ini merupakan olahan daripada frasa bahasa Inggeris, 'crash course'.

Sejarah
Krash Kozz ditubuhkan pada 1989 dan dianggotai oleh Fawzi Kamaruddin, Albert Hue dan Najee Abdullah. Ahli lain juga termasuk Jakeman, Joe Siva, Gabriel, Suresh Dharan dan Noramin. Pada 20 April 1992, kumpulan ini melancarkan EP yang mengandungi 4 lagu, dua dalam bahasa Inggeris dan dua lagi dalam bahasa Melayu.

Mereka kemudian melancarkan album ketiga (dan terakhir) bertajuk New Jack The Street Beat pada April 1993 yang memperkenalkan irama New Jack Swing kepada pendengar Malaysia buat pertama kali.Nazrullah Rosli (31 Mac 1993). "Krash Kozz perkenalkan muzik baharu". Utusan Malaysia. Dicapai pada 30 Disember 2013. "Give It All You’ve Got", "Berhati-Hati Di Jalanraya" dan "Pada Kasih Cinta Berbunga" dikeluarkan sebagai single. Kumpulan ini juga dikenali kerana merakamkan semula lagu 4U2C iaitu "Fiona" dalam versi bahasa Inggeris sebagai tanda penghargaan kepada kumpulan itu. Selain itu, kumpulan ini turut menyumbangkan lagu ciptaan mereka, "Kepastian dan Pengertian" yang dipersembahkan oleh Res 2.

Krash Kozz mula meraih kejayaan selepas pelancaran New Jack The Street Beat, mereka telah diundang mengadakan persembahan First Asian Dance Music Convention di Manila, Filipina bersama Lisa Stansfield, Black Machine dan Apache Indian pada Jun 1993. Mereka kemudian mewakili Malaysia dengan mengadakan persembahan di World DJ Mixing Finals yang diadakan di Ministry of Sound di London pada 18 dan 19 Januari 1994. Ini merupakan persembahan terakhir mereka apabila Krash Kozz dibubarkan sebaik sahaja mereka pulang ke Malaysia. Sejak dibubarkan, kesemua ahli Krash Kozz terikat dengan komitmen masing-masing. Siva meninggal dunia pada 26 April 2016 pada usia 61 tahun, diikuti oleh Najee pada 13 April 2017 pada usia 50 tahun.

Diskografi

Pita adunan
 Tajuk Butiran pita adunan Pump It Up Dikeluarkan: 1990
 Label: Valentine Sound Production
 Format: Pita adunan Rap It! Dikeluarkan: 1991
 Label: Valentine Sound Production
 Format: Pita adunan

EP
 Tajuk Butiran EP Krash Kozz Dikeluarkan: 20 April 1992
 Label: Valentine Sound Production
 Format: CD, kaset

Album studio
 Tajuk Butiran album New Jack The Street Beat Dikeluarkan: April 1993
 Label: Valentine Sound Production
 Format: CD, kaset

Single
 Tajuk Tahun "New Jack The Street Beat (Give It All You've Got)" 1993 "Berhati-hati di Jalanraya" "Fiona" (versi bahasa Inggeris dari lagu asal 4U2C) "Pada Kasih Cinta Berbunga"

Rujukan

Pautan luar
 Krash Kozz di Discogs

Kategori:Kumpulan hip hop Malaysia
Kategori:Kumpulan muzik ditubuhkan pada tahun 1989
Kategori:Kumpulan muzik dibubarkan pada tahun 1994